钦定古今图书集成/历象汇编/岁功典/第011卷 > 《管子》 > 《度地篇》
## 钦定古今图书集成/历象汇编/岁功典/第011卷 > 《管子》 > 《度地篇》

春三月，天地干燥，水纠列之时也。山川涸落，天气下，
地气上，万物交通。故事己，新事未起，草木荑生，可食。
寒暑调，日夜分。分之后，夜日益短，书日益长，利以作
土功之事。土乃益刚。令甲士作堤大水之旁，大其下，
小其上，随水而行。地有不生草者，必为之囊，大者为
之堤，小者为之防，夹水四道，禾稼不伤，岁埤增之，树
以荆棘，以固其地，杂之以柏杨，以备决水。民得其饶，
是谓“流膏。”令下贫守之往，往而为界，可以毋败。